'Rosestad gaan nie vreemd wees' | Netwerk24
Sindikaat dalk besig in Muldersdrift
Dieselfde groep aanvallers sit moontlik agter 'n vlaag aanvalle op plase en kleinhoewes in die Muldersdrift-omgewing aan die Wes-Rand van Johannesburg.
Oud-Junior Bok kry seweskontrak ná Vrystaat-afjak
Die effens vergete Lubabalo Dobela, wat 'n paar jaar gelede in die Varsitybeker-reeks uitgeblink het, het 'n kontrak van twee jaar met die nasionale sewesakademie gesluit.
Coles: 'Daar is angs oor reis na Dunedin'
Die Hurricanes en Highlanders berei steeds voor vir hul laaste Aotearoa-kragmeting Saterdag, hoewel daar gevrees word dat 'n nuwe uitbreking van die Covid-19-pandemie in Nieu-Seeland 'n stokkie daarvoor kan steek.
Die departement van openbare ondernemings het Rand Merchant Bank (RMB) glo aangestel as raadgewer om aanbiedinge vir 'n belang in die Suid-Afrikaanse Lugdiens (SAL) te help hersien.
Deur Owen Kock 07 Julie 2020 09:42
Hy het die laaste vier jaar in Stellenbosch rugby gespeel, maar die sentrale streek is allesbehalwe vreemd vir hom. Hy ken die geweste goed, sê dié gewese Matie-losskakel.
"My ouers het 'n ruk lank in Kimberley gebly, so Bloemfontein is nou nie heeltemal vreemd nie," sê Fortuin.
Reinhardt Fortuin. Foto: Gallo Images
Met al die oud-Maties hier, maak dit die skuif van die Kaap na Bloemfontein baie makliker.
Die ander rede wat sy inskakeling sal vergemaklik, is dat hy hom met sy oudbreier, Hawies Fourie, en heelwat van sy voormalige spanmaats van Maties sal herenig.
"Dis lekker om weer onder coach Hawies te speel. Ek dink in die tyd wat ek onder hom by Maties gespeel het, het ek baie geleer en ek sien baie uit om nog onder hom te verbeter.
"Met al die oud-Maties hier, maak dit die skuif van die Kaap na Bloemfontein baie makliker."
Hy erken sy koms gaan met meer as een uitdaging gepaard, op en van die veld af.
"Ek dink op die oomblik is die grootste uitdaging nie net vir myself nie, maar vir al die spelers om weer rugby te kan speel.
"Die inperking was lank en om weer kontak- en rugbyfiks te word gaan nog 'n tydjie neem."
Fortuin meen ná sy tyd in die skadu van die Papegaaiberg het die tyd aangebreek vir groter dinge. Hy is oorgehaal daarvoor.
"Ek dink ná vier jaar se Varsitybeker-rugby is dit die regte tyd om die tree boontoe te maak."
Hy staar hom ook nie blind teen die feit dat dit glad nie maklik gaan wees om as losskakel in die span in te stap nie.
"Die mededinging op nommer tien is altyd sterk. Losskakel is van so 'n aard dat jy altyd op jou beste moet wees en aanhou verbeter, want daar is altyd iemand wat jou kan vervang," sê Fortuin.